Dodge Ram

Το Ram Pickup είναι ένα μεγάλο επαγγελματικό pick-up αυτοκίνητο, που κατασκευάζεται από το 1981. Αρχικά παραγόταν από την αμερικανική αυτοκινητοβιομηχανία Dodge, ως Dodge Ram. Ξεκινώντας από την εισαγωγή της τέταρτης γενιάς του, το 2009, παράγεται με την ονομασία Ram Pickup και με το σήμα της επίσης αμερικανικής εταιρείας Ram Trucks, που ιδρύθηκε τότε ως μια νέα θυγατρική της Dodge, λόγω της τότε απόφασης που έλαβε προσωπικά ο Σέρτζιο Μαρκιόνε (Sergio Marchionne), ο τότε πρόεδρος του νέου τότε ομίλου Fiat Chrysler Automobiles (αμέσως μετά τη χρεωκοπία και εξαγορά του ομίλου Chrysler από την Fiat) να αποσπάσει τα pick-up της Dodge από την εταιρεία αυτή και να τα εντάξει σε μια νέα εταιρεία. Ωστόσο, στην καθημερινότητα της Βόρειας Αμερικής (ΗΠΑ και Καναδάς) συνεχίζει ακόμα και σήμερα να αναφέρεται συχνά ως Dodge Ram ακόμα και για τις νεότερες γενιές του.

Το μοντέλο έχει διαμήκη κινητήρα εμπρός και κίνηση στους πίσω τροχούς ή στους τέσσερις τροχούς. Η πέμπτη και σημερινή γενιά του, εισήχθη τους πρώτους μήνες του 2018, ως μοντέλο της σεζόν (model year, έτος μοντέλου) του 2019.

 Βραβεύσεις 

Σε όλες τις γενιές τους, τα φορτηγά Ram έχουν ανακηρυχθεί οκτώ φορές Φορτηγό της Χρονιάς από το αμερικανικό περιοδικό Motor Trend. η δεύτερη γενιά του Ram κέρδισε το βραβείο το 1994, η τρίτη γενιά του Ram βαρέως τύπου κέρδισε το βραβείο το 2003, η τέταρτη γενιά του Ram Heavy Duty κέρδισε το 2010 και η τέταρτη γενιά του Ram 1500 κέρδισε το 2013 και το 2014 και το σημερινό pickup Ram πέμπτης γενιάς έγινε το πρώτο φορτηγό στην ιστορία που κέρδισε το βραβείο τέσσερις φορές, κερδίζοντας το 2019, το 2020, το 2021 και, πιο πρόσφατα, το 2025.

 Χαρακτηριστικά 

Το Dodge Ram 1500 διατίθεται με έναν στάνταρ κινητήρα V6 ικανό να αποδίδει έως και 305 ίππους, καθώς και με έναν κινητήρα 5.7 λίτρων Hemi V8 με μέγιστη ισχύ 395 ίππων. Οι αγοραστές μπορούν επίσης να επιλέξουν ένα προαιρετικό ήπιο υβριδικό σύστημα eTorque που προσθέτει μια γεννήτρια που τροφοδοτείται από μπαταρία για να βελτιώσει την αποδοτικότητα και τη ροπή. Το Ram 1500 έχει μέγιστη ικανότητα ρυμούλκησης 12.750 λιβρών και μέγιστη ικανότητα μεταφοράς 2.300 λιβρών, καθιστώντας το ένα από τα πιο ικανά pick-up της κατηγορίας. Διαχρονικά, το αυτοκίνητο διαθέτει άνετο και ευρύχωρο εσωτερικό, συμπεριλαμβανομένου του κορυφαίου στην κατηγορία χώρου για τα πόδια στη δεύτερη σειρά καθισμάτων.

 Οι γενιές της σειράς Ram 

 Αναφορές 

 Εξωτερικοί σύνδεσμοι 

 Η επίσημη Αμερικανική ιστοσελίδα της σημερινής Ram Trucks
 Battle of the Brands: Dodge Ram 1500 Vs Chevy Silverado 1500

Κατηγορία:Επαγγελματικά αυτοκίνητα
Κατηγορία:Φορτηγό
Κατηγορία:Αγροτικά
Κατηγορία:Αμερικανικά αυτοκίνητα
Ram